Орстхой-Мохк боху цӀе цхьанне а историн тептарш тӀехь язйина яц. Дукха хьолахь Ӏилманчаша-кавказйовзархоша а, мохк мохкбовзархоша (Ш.xa0Б.xa0Ахмадов, А.xa0С.xa0Сулейманов кхин берш) а, орстхой дуьххьала охьахевшина историн мохк билгалбоккхуш лелайо тӀеман-политикин а, меттиган союзан Орстхой боху цӀе, я терминxa0— паргӀата йукъаралла Орстхой. Оьрсийн меттан тептаршкахь юкъараллех, къомах, махках ала тарло арстхой/арштхой, орстхой/орштхой, эрстхой/эрштхой. Ткъа орстхош а, гӀалгӀаш а махках олу Арсхте/Арште, нохчашаxa0— Арстхой/Арштхой олу. XVIII бӀаьшерера талламчо И.xa0А.xa0Гюльденштедта оцу меттигах Карабулак мохк олу (тюркийн маттара, гӀумкийн маттара хила а тарло , орстхойн цӀе «карабулакаш» шуьйра яьржина экзоэтноним хилла), мохк билгалбоккхуш кхин а масех топоним юьйцу цуо: нохчийнxa0— Арисх Тояи/Ариш Тояй, чергазийнxa0— Балсуxa0— Марта хин шира цӀе (тюрк. «Мезан хи»).